Stein Gabrielsen

Stein Gabrielsen (født 14. januar 1950, død 19. oktober 2009) var en norsk sjømann og motormann. Av en besetning på 30 var Gabrielsen  eneste overlevende etter MS «Norse Variant»-forliset 22. mars 1973, om lag klokken 14.

Gabrielsen ble oppdaget nesten 3 døgn etterpå, den 25. mars kl. 09.06. Gabrielsen hadde da oppholdt seg på to ulike redningsflåter i løpet av tre døgn i høy sjø, snøbyger og vind i orkans styrke. Kl. 11.50 ble han hentet opp av MT «Mobile Lube».

At Gabrielsen overlevde kan sannsynligvis tilskrives hans gode fysikk og ferdighet i svømming, flere ganger måtte han svømme etter flåtene han oppholdt seg om bord i. Stein Gabrielsen fortsatte til sjøs etter forliset, men fikk problemer med ettervirkninger og måtte gå i land etter 3 år og arbeidet etter det på land.

Se også 

 MS «Anita»

Referanser

Litteratur 
 Øystein Molstad-Andresen: Bare en kom tilbake, Gyldendal Norsk forlag, 1973, ISBN 82-05-06065-7

Norske sjøfolk
Fødsler i 1950
Dødsfall i 2009
Artikler i sjøfart-prosjektet